 Na temelju članka 90. i 91 Zakona o proračunu (Narodne novine br.87/08,136/12 i 15/15), članka 15. Pravilnika o postupku zaduživanja te davanja jamstva i suglasnosti jedinica lokalne i područne (regionalne) samouprave (Narodne novine br.05/09) i članka 32.Statuta Općine Ivanska (Službeni vjesnik, br.01/13 i 11/13) Općinsko vijeće Općine Ivanska na svojoj 4. izvanrednoj sjednici održanoj 24.rujna 2015. godine donosi

**ODLUKU**

**o davanju suglasnosti trgovačkom društvu IVANKOM j.d.o.o. Ivanska**

**za zaduženje i jamstvo za zaduženje putem HBOR-a za nabavku specijalnog komunalnog vozila**

Članak 1.

Daje se suglasnost trgovačkom društvu IVANKOM j.d.o.o. Ivanska , OIB:27710685080 za zaduženje kod Hrvatske banke za obnovu i razvitak za nabavku specijalnog komunalnog vozila u iznosu od 218.000,00 kn.

Članak 2.

Daje se jamstvo trgovačkom društvu IVANKOM j.d.o.o. Ivanska , OIB:27710685080 za ispunjenje preuzetih obveza prema članku 1. ove odluke.

Članak 3.

Suglasnost iz točke 1. i jamstvo iz točke 2. daje se pod slijedećim uvjetima:

|  |  |
| --- | --- |
| 1. **naziv programa kreditiranja:** | Zaštita okoliša |
| 1. **davatelj kredita:** | Hrvatska banka za obnovu i razvitak, Zagreb, Strossmayerov trg 9 |
| 1. **korisnik kredita:** | Ivankom j.d.o.o. Ivanska, S.Kolara 1 |
| 1. **naziv projekta:** | financiranje kupnje specijalnog komunalnog vozila |
| 1. **namjena kredita:** | osnovna sredstva- specijalno komunalno vozilo |
| 1. **krajnji rok i način korištenja kredita:** | do 30.11.2015. godine, korištenje kredita sukladno dinamičnom planu korisnika kredita koji je HBOR-u prihvatljiv , s tim da je korisnik kredita u obvezi najmanje 15 dana prije povlačenja sredstava pisanim putem obavijestiti HBOR o povlačenju kredita |
| 1. **rok i način otplate kredita:** | u 12 (dvanaest) jednakih uzastopnih tromjesečnih rata od kojih prva dospijeva na naplatu 28.02.2018. godine |
| 1. **kamatna stopa:** | 3 (tri) % godišnje na iznos kredita iskazan u EUR, a obračunava se i naplaćuje tromjesečno, kamata za vrijeme počeka u visini ugovorene kamate obračunava se i naplaćuje tromjesečno. Kamatna stopa promjenjiva temeljem odluke uprave HBOR-a, a prema kriterijima iz Odluke o kamatnim stopama i Pravilnika o načinu i rokovima obračuna kamata HBOR-a. Na obračun se primjenjuje proporcionalna metoda obračuna prema kojoj godina ima 360 dana , a dani u mjesecima obračunavaju se prema kalendaru. |
| 1. **interkalarna kamata:** | u razdoblju korištenja kredita na iskorišteni iznos obračunava se kamata u visini redovne, obračunava se i naplaćuje kvartalno |
| 1. **zatezna kamata:** | 8,14% godišnje, promjenjivo sukladno Odluci o kamatnim stopama HBOR-a |
| 1. **naknada za obradu zahtjeva:** | Jednokratno, prije ili istovremeno s prvim korištenjem kredita u visini 0,8% na iznos odobrenog kredita |
| 1. **naknada za rezervaciju sredstava** | na neiskorišteni iznos kredita u visini 0,25% godišnje, obračun i naplata kvartalno |
| 1. **instrumenti osiguranja:** | * 2 (dvije) bjanko vlastite trasirane i akceptirane mjenice korisnika kredita s odredbom „bez protesta“ i mjeničnim očitovanjem, * 1 (jedna) zadužnica Korisnika kredita na iznos odobrenog kredita uvećanog za kamate, naknade i troškove * 1 (jedna) bjanko zadužnica * Jamstvo Općine Ivanska na iznos odobrenog kredita uvećanog za pripadajuću kamatu, naknade i troškove, prihvatljivo za HBOR |

Članak 3.

Ovlašćuje se načelnik Općine Ivanska za sklapanje ugovora o jamstvu.

Članak 4.

Suglasnost navedena u članku 1. ove odluke stupa na snagu danom objave u Službenom vjesniku, a jamstvo navedeno u članku 2. ove Odluke stupit će na snagu ishođenjem suglasnosti ministarstva financija RH.

Članak 5.

Stupanjem na snagu ove Odluke , stavlja se van snage Odluka o davanju suglasnosti trgovačkom društvu Ivankom j.d.o.o. za zaduženje i jamstvo za zaduženje ( Službeni vjesnik br. 4/15).

Članak 6.

Ova Odluka objavite će se u Službenom vjesniku Općine Ivanska.

BJELOVARSKO-BILOGORSKA ŽUPANIJA

OPĆINA IVANSKA

OPĆINSKO VIJEĆE

Klasa:403-01/15-01/1

Urbroj:2110/02-01-15-3

Ivanska, 24.rujna 2015.

PREDSJEDNICA:

Ivana Peršić v.r.